ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670049888
ขอให้แก้ไขปัญหาเสียงดังรบกวนจากการจัดเวทีดนตรี และเปิดเพลงภายในงานหนองแขมแฟร์ ริมถนนปากซอยเพชรเกษม 79 แขวงหนองค้างพลู เขตหนองแขม กรุงเทพมหานคร จุดสังเกตอยู่หน้าสำนักงานเขตหนองแขม เนื่องจากผู้ร้องแจ้งว่าบริเวณดังกล่าวมีการจัดงานหนองแขมแฟร์ เริ่มตั้งแต่วันที่ 16-22 ธันวาคม 2567 งานมีทั้งหมด 7 วัน ทำให้ส่งเสียงดังรบกวนตั้งแต่ช่วงเวลา 16.00-23.00 น. (ผู้ร้องติดต่อเข้ามาแจ้งเรื่องเวลา 22.19 น. เสียงก็ยังดังอยู่) ทั้งที่ควรมีการเปิดเพลงถึงแค่ช่วงเวลา 20.00 น. โดยเมื่อวันที่ 16 ธันวาคม 2567 มีการเปิดเพลงถึงช่วงเวลาประมาณ 23.00 น. โดยในพื้นที่ใกล้เคียงมีทั้งเด็กเล็ก ผู้สูงอายุ อาศัยอยู่เป็นจำนวนมาก ไม่สามารถนอนหลับพักผ่อนได้เพียงพอ ผู้สูงอายุจะต้องตื่นกลางดึก ความดันก็จะขึ้น ส่งผลให้ได้รับความเดือดร้อนเป็นอย่างมาก เบื้องต้นเมื่อวันที่ 16 ธันวาคม 2567 ผู้ร้องได้ติดต่อแจ้งเรื่องไปยังศูนย์รับแจ้งทุกข์ กรุงเทพมหานคร หมายเลขสายด่วน 1555 ได้รับเรื่องจะแก้ไขให้ แต่วันนี้ก็ยังเสียงดังเหมือนเดิม แจ้งหมายเลขสายด่วน 191 สำนักงานตำรวจแห่งชาติ แจ้งสถานีตำรวจนครบาลหนองแขม เจ้าหน้าที่ตำรวจแจ้งว่าจะให้ทำยังไง ให้ติดต่อที่สำนักงานเขตหนองแขมเอง ซึ่งผู้ร้องเห็นว่าการจัดงานดังกล่าวเป็นการกระทำความผิด เจ้าหน้าที่ตำรวจจะต้องมีการระงับเหตุเพื่อไม่ให้สร้างความเดือดร้อน และทุกครั้งที่มีการแจ้งเรื่องไปยังสำนักงานเขตหนองแขม ทางสำนักงานเขตหนองแขมรับเรื่อง ก็จะให้ผู้ร้องทนจนหมดวันจัดงาน จากนั้นก็แจ้งว่าแก้ไขแล้ว ประกอบกับผู้ร้องแจ้งว่าทางสำนักงานเขตหนองแขม มีการจัดงานส่งเสียงดังในลักษณะดังกล่าวบ่อยครั้ง บางครั้งจัดงานเกษตรแฟร์ แต่ไม่มีต้นไม้ บางครั้งมีการเปิดหนังกลางแปลง ซึ่งผู้ร้องเห็นว่าทางกรุงเทพมหานคร ไม่ให้พ่อค้าแม่ค้ามีการจำหน่ายสินค้าบนพื้นบาทวิถี แต่ทางสำนักงานเขตหนองแขมกลับทำเอง จึงให้มีการตรวจสอบเกี่ยวกับการจัดงานด้วย ประสบปัญหามาประมาณ 2 วันแล้ว ผู้ร้องจึงขอความเป็นธรรมจากการจัดงานดังกล่าว เพราะได้รับความเดือดร้อนจริงๆ (ประชาชนประสงค์ให้ปกปิดชื่อ และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata